පෞද්ගලික සමාගමක් විසින් නීතිවිරෝධී ලෙස පරිහරණය කරමින් සිටියදී ජාතික නිවාස සංවර්ධන අධිකාරිය භාරයට ගත් කොළඹ 10, ඩාර්ලි පාරේ ඉඩම සම්බන්ධයෙන් අදාළ පෞද්ගලික සමාගම ශ්‍රේෂ්ඨාධිකරණය හමුවේ ගොනු කළ පෙත්සම සළකා බැලීම සඳහා ලබන සඳුදා කැඳවන ලෙස ශ්‍රේෂ්ඨාධිකරණය නියම කළා.ඒ, මෙම පෙත්සම එල්.ටී.බී. දෙහිදෙණිය, මහින්ද සමයවර්ධන සහ අර්ජුන ඔබේසේකර යන ත්‍රිපුද්ගල විනිසුරු මඩුල්ල හමුවේ අද කැඳවනු ලැබූ අවස්ථාවේදියි.එහිදී පෙත්සම්කාර පාර්ශවය වෙනුවෙන් පෙනී සිටි ජනාධිපති නීතීඥ නවීන් මාරපන මෙම පෙත්සම ඉක්මන් දිනයකදී සළකා බලන ලෙස ඉල්ලා සිටියා.